Dajte svojmu telu najprv trochu času, aby sa prispôsobilo zmenám v stravovacích potrebách vášho dieťatka, ktoré zapríčiňuje rastový špurt. Tým, že bábätko pýta viac mliečka, sa stimulujú vaše mliečne žľazy, ktoré zvýšeným dopytom postupne zintenzívnia produkciu materského mlieka. Tento proces neprebehne z hodiny na hodinu. Nebojte sa, vaše telo vytvorí toľko mliečnej potravy, koľko váš potomok potrebuje.